L 322/28
EL
Επίσημη Εφημερίδα της Ευρωπαϊκής Ένωσης
16.12.2022
Η Ευρωπαϊκή Αρχή Κινητών Αξιών και Αγορών (ESMA), η Ευρωπαϊκή Αρχή Τραπεζών (ΕΑΤ) και η Ευρωπαϊκή Αρχή Ασφαλίσεων και Επαγγελματικών Συντάξεων (ΕΙΟΡΑ) διαδραματίζουν ρόλο στην κατάρτιση ρυθμιστικών τεχνικών προτύπων σύμφωνα με τον κανονισμό (ΕΕ) 2019/2088 και πρέπει να υπάρχει συνοχή μεταξύ των εν λόγω ρυθμιστικών τεχνικών προτύπων και των προτύπων υποβολής εκθέσεων βιωσιμότητας.
Σύμφωνα με τον κανονισμό (ΕΕ) αριθ.
1095/2010 του Ευρωπαϊκού Κοινοβουλίου και του Συμβουλίου (24), η ESMA διαδραματίζει επίσης ρόλο στην προώθηση της εποπτικής σύγκλισης όσον αφορά την επιβολή της υποβολής εταιρικών στοιχείων από εκδότες των οποίων οι κινητές αξίες έχουν εισαχθεί προς διαπραγμάτευση σε ρυθμιζόμενη αγορά στην Ένωση και οι οποίοι θα υποχρεούνται να υποβάλλουν εκθέσεις σύμφωνα με τα εν λόγω πρότυπα υποβολής εκθέσεων βιωσιμότητας.
Επομένως, η ESMA, η ΕΑΤ και η ΕΙΟΡΑ θα πρέπει να υποχρεούνται να παρέχουν γνώμη σχετικά με τις τεχνικές συμβουλές της EFRAG.
Οι γνώμες αυτές θα πρέπει να υποβάλλονται εντός δύο μηνών από την ημερομηνία παραλαβής του αιτήματος από την Επιτροπή.
Επιπλέον, η Επιτροπή θα πρέπει να ζητεί τη γνώμη του Ευρωπαϊκού Οργανισμού Περιβάλλοντος, του Οργανισμού Θεμελιωδών Δικαιωμάτων της Ευρωπαϊκής Ένωσης, της ΕΚΤ, της Επιτροπής Ευρωπαϊκών Φορέων Εποπτείας των Ελεγκτών (ΕΕΦΕΕ) και της πλατφόρμας για τη βιώσιμη χρηματοδότηση, ώστε να διασφαλίζεται ότι τα πρότυπα υποβολής εκθέσεων βιωσιμότητας παρουσιάζουν συνοχή με τη σχετική πολιτική και νομοθεσία της Ένωσης.
Όταν οποιαδήποτε από τις ανωτέρω οντότητες αποφασίζει να υποβάλει γνώμη, θα πρέπει να το πράττει εντός δύο μηνών από την ημερομηνία διαβούλευσης με την Επιτροπή.
(40)
Προκειμένου να ενισχυθούν ο δημοκρατικός έλεγχος, η παρακολούθηση και η διαφάνεια, η Επιτροπή θα πρέπει, τουλάχιστον μία φορά ετησίως, να διαβουλεύεται με το Ευρωπαϊκό Κοινοβούλιο και, από κοινού, με την ομάδα εμπειρογνωμόνων των κρατών μελών για τη βιώσιμη χρηματοδότηση και με την κανονιστική επιτροπή λογιστικών θεμάτων σχετικά με το πρόγραμμα εργασίας της EFRAG όσον αφορά την ανάπτυξη προτύπων υποβολής εκθέσεων βιωσιμότητας.
(41)
Τα πρότυπα υποβολής εκθέσεων βιωσιμότητας θα πρέπει να παρουσιάζουν συνοχή με άλλες νομοθεσίες της Ένωσης.
Ειδικότερα, τα πρότυπα αυτά θα πρέπει να εναρμονίζονται με τις απαιτήσεις γνωστοποίησης που προβλέπονται στον κανονισμό (ΕΕ) 2019/2088 και θα πρέπει να λαμβάνουν υπόψη τους υποκείμενους δείκτες και μεθοδολογίες που καθορίζονται στις διάφορες κατ’ εξουσιοδότηση πράξεις που εκδίδονται σύμφωνα με τον κανονισμό (ΕΕ) 2020/852, τις απαιτήσεις κοινοποίησης που ισχύουν για τους διαχειριστές δεικτών αναφοράς σύμφωνα με τον κανονισμό (ΕΕ) 2016/1011 του Ευρωπαϊκού Κοινοβουλίου και του Συμβουλίου (25), τα ελάχιστα πρότυπα για τη δημιουργία ενωσιακών δεικτών αναφοράς για την κλιματική μετάβαση και τους ευθυγραμμισμένους με τη συμφωνία του Παρισιού ενωσιακούς δείκτες αναφοράς, και κάθε εργασία που εκτελεί η Ευρωπαϊκή Αρχή Τραπεζών για την εφαρμογή των απαιτήσεων δημοσιοποίησης του πυλώνα ΙΙΙ του κανονισμού (ΕΕ) αριθ.
575/2013.
Τα πρότυπα θα πρέπει να λαμβάνουν υπόψη την περιβαλλοντική νομοθεσία της Ένωσης, συμπεριλαμβανομένων του κανονισμού (ΕΚ) αριθ.
1221/2009 του Ευρωπαϊκού Κοινοβουλίου και του Συμβουλίου (26) και της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου (27), ενώ θα πρέπει να λαμβάνουν υπόψη τη σύσταση 2013/179/ΕΕ της Επιτροπής (28), τα παραρτήματά της και τις επικαιροποιήσεις τους.
Επιπλέον, θα πρέπει να λαμβάνονται υπόψη άλλα σχετικά νομοθετήματα της Ένωσης, συμπεριλαμβανομένης της οδηγίας 2010/75/ΕΕ του Ευρωπαϊκού Κοινοβουλίου και του Συμβουλίου (29), καθώς και άλλες απαιτήσεις που ορίζονται στο ενωσιακό δίκαιο για τις επιχειρήσεις όσον αφορά τα καθήκοντα των διευθυντών και τη δέουσα επιμέλεια.
(24) Κανονισμός (ΕΕ) αριθ.
1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ.
716/2009/ΕΚ και την κατάργηση της απόφασης 2009/77/ΕΚ (ΕΕ L 331 της 15.12.2010, σ. 84).
(25) Κανονισμός (ΕΕ) 2016/1011 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, σχετικά με τους δείκτες που χρησιμοποιούνται ως δείκτες αναφοράς σε χρηματοπιστωτικά μέσα και χρηματοπιστωτικές συμβάσεις ή για τη μέτρηση της απόδοσης επενδυτικών κεφαλαίων, και για την τροποποίηση των οδηγιών 2008/48/ΕΚ και 2014/17/ΕΕ και του κανονισμού (ΕΕ) αριθ.
596/2014 (ΕΕ L 171 της 29.6.2016, σ. 1).
(26) Κανονισμός (ΕΚ) αριθ.
1221/2009 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, περί της εκούσιας συμμετοχής οργανισμών σε κοινοτικό σύστημα οικολογικής διαχείρισης και οικολογικού ελέγχου (EMAS) και για την κατάργηση του κανονισμού (ΕΚ) αριθ.
761/2001 και των αποφάσεων της Επιτροπής 2001/681/ΕΚ και 2006/193/ΕΚ (ΕΕ L 342 της 22.12.2009, σ. 1).
(27) Οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Ένωσης και την τροποποίηση της οδηγίας 96/61/ΕΚ του Συμβουλίου (ΕΕ L 275 της 25.10.2003, σ. 32).
(28) Σύσταση 2013/179/ΕΕ της Επιτροπής, της 9ης Απριλίου 2013, σχετικά με τη χρήση κοινών μεθόδων για τη μέτρηση και τη γνωστοποίηση των περιβαλλοντικών επιδόσεων κατά τον κύκλο ζωής των προϊόντων και των οργανισμών (ΕΕ L 124 της 4.5.2013, σ. 1).
(29) Οδηγία 2010/75/ΕΕ του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, περί βιομηχανικών εκπομπών (ολοκληρωμένη πρόληψη και έλεγχος της ρύπανσης) (ΕΕ L 334 της 17.12.2010, σ.
17).